# **DECIZIA ETAPEI DE ÎNCADRARE**

## Nr. x din 27.02.2020

##

Ca urmare a solicitării de emitere a acordului de mediu adresate de **BERKE-INTEGRATOR DE PRELUCRARE A CĂRNII S.R.L.**, cu sediul în com. Zetea, sat Izvoare, nr. 134/D, jud. Harghita, înregistrată la APM Harghita cu nr. 7658/14.08.2019, completată la nr. 7800/22.08.2019 și la nr. 1538/19.02.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 27.02.2020, că proiectul **„Extindere unitate de prelucrare carne de vânat și abator de ovine și clădire de birouri”** propus a fi amplasat în jud. Harghita, com. Zetea, sat Izvoare, nr. 134/D. - nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a. - Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 7 lit. f - abatoare

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

Se propune extinderea unității de prelucrare a cărnii de vânat în funcțiune, reglementată prin Autorizație de mediu nr. 72/06.05.2011, cu un abator de mică capacitate pentru sacrificarea ovinelor cu capacitate de 200 capete/lună, cu menținerea capacității maxime de 2,5 tcarne prelucrată/zi la nivelul unității.

În cadrul proiectului se vor realiza:

* extinderea cu suprafață construită **Sce=481,36 mp** și regim de înălțime P, a clădirii existente în care se desfășoară în prezent activitățile sezoniale de prelucrare a vânatului, de procesare a cârnii în produse de vânat și de producere de produse finite din carne de porc (din semicarcase de porc) achiziționată de la unități autorizate, care va cuprinde spațiile cu următoarele destinații:
* un abator de mică capacitate, **dotat cu spații și facilități adecvate activității de sacrificare a ovinelor, având** capacitatea totală de 200 de capete /lună; max. 125 de capete/zi, cu regim de lucru prin care se asigură încadrarea în capacitatea totală lunară; obţinând:
* carcase de ovine/miei și organe, care se pot valorifica ca atare sau se pot folosi ca materie primă la produsele preparate din carne de animale domestice
* subproduse care nu sunt destinate consumului uman (piele, burtă, oase, etc.)
* spații amenajate cu facilități, echipamente mutate de la hala existentă pentru: recepția vânatului împușcat ( Su=23,27 mp), cameră frigorifică pentru vânat cu blană (Su=17,59 mp), cameră frigorifică pentru izolare vânat cu blană (Su= 4,96 mp), jupuire vânat (Su= 26,81 mp) și pentru recepția carcaselor de porc: Su= 14,96 mp
* transformarea în hala existentă a spațiilor eliberate în urma mutării anumitor faze ale procesului de fabricație în extinderea clădirii în: camera de răcire a carcaselor la 0-4°C (Su=30,00 mp), camera frigorifică la 0-4°C (Su= 4,02 mp), camera frigorifică la -18-0 °C (Su=13,67 mp).

**Produse rezultate din procesul de abatorizare a ovinelor:**

* carcase de ovine : 1800 kg/zi
* organe de oaie: 600 kg/zi

Procesul de fabricare a produselor din carne în clădirea existentă nu se va modifica, se va menține în continuare capacitatea maximă de 2,5 t carne prelucrată/zi, numai se diversifică sortimentația de produse fabricate, dată de tipul de carne.

Spațiile și dotările existente în acest sens nu se vor modifica față de documentația care a stat la baza emiterii autorizației de mediu.

**Utilități:**

**Alimentare cu apa** *–* Alimentarea cu apa potabilă a unității extinse se va realiza în continuare de la reţeaua stradală de apă potabilă a localităţii Izvoare existentă în zonă. Modificările, retehnologizările prevăzute de proiect nu vor duce la mărirea capacității de producție prin urmare folosința se va menține în parametrii autorizați ( Autorizația de gospodărire a apelor nr. 178/27.06.2019).

**Evacuarea apelor uzate**: Apele uzate fecaloid menajere împreună cu apele tehnologice din noua construcție ( extinderea clădirii ) se vor dirija către stația de epurare proprie existentă asupra căreia nu este prevăzută nici o intervenție ținând cont de faptul că consumurile de apă respectiv restituția de apă rămân neschimbate.

**Energia termică necesară:** Energia termică necesară în extinderea proiectată va fi asigurată de centrala termică proprie existentă echipată cu două cazane cu puterea termică nominală de 110 kW fiecare şi coş de evacuare a gazelor de ardere cu următoarele caracteristici tehnice: H1= 6,00 m și H2= 7 m și D1= D2=0,35 m, utilizând drept combustibil lemne de foc.

**Energia electrică necesară**: va fi asigurată din rețeaua existentă în zonă prin intermediul racordului extins și modernizat în cadrul proiectului.

***c) utilizarea resurselor naturale, în special a solului, a terenurilor, a apei și a biodiversității****:* agregatele naturale minerale ( nisip, pietriş) utilizate la lucrările de construcţii prevăzute în proiect sunt folosite de firmele de construcţii care prepară betonul.

***d) producţia de deşeuri:***

**In faza de construcţie** pot fi generate următoarele tipuri de deşeuri:

-deşeuri municipale amestecate: cod 20 03 01: cca. 26 kg/lună ( de la 6 persoane)

**In faza de operare** la nivelul abatorului vor fi generate următoarele tipuri de deșeuri față de cele rezultate de la activitățile reglementate:

- deşeuri de ţesuturi animale rezultate din prepararea şi prelucrarea cărnii – cod 02 02 02 - în cantități variabile , conform evidenţei HG 856/2002;

- materii care sunt improprii pentru consum ori procesare – cod 02 02 03, - în cantități variabile , conform evidenţei HG 856/2002

- deşeuri de ambalaje de la materiale dezinfectante, dezinsectante- 15 01 10\*- în cantități variabile , conform evidenţei HG 856/2002

***e) poluarea și alte efecte nocive***:

***1.emisii în aer***

**În faza de construire:**

* funcţionarea utilajelor şi echipamentelor mobile motorizate aferentă activității de cod NFR 1.A.2.f.ii - *surse mobile nerutiere şi echipamente (în domeniul industrial);*
* traficul autovehiculelor în amplasamentul şantierului, cod NFR 1.A.3.b.ii şi cod NFR 1.A.3.b.iii- *transport rutier cu autoutilitare şi cu autovehicule grele*

**În perioada de operare:**

* emisiile de metan, amoniac, compușii organici volatili nemetanici nu va prezenta o creștere semnificativă a calității aerului

***2. emisii în apă:***

**În faza de construire** *– nu rezultă apă uzată*

**În timpul exploatării:**

* apele uzate fecaloid menajere rezultate de la extindere împreună cu apele uzate provenite de la unitatea de prelucrare a cărnii existentă se vor dirija către stația de epurare proprie în funcțiune asupra căreia nu este prevăzută nici o intervenție ținând cont de faptul că consumurile de apă respectiv restituția de apă rămân neschimbate, inclusiv poluanții caracteristici ale apelor uzate evacuate fiind identice.

***3.emisii în sol****:*

**În faza de construire***:* eventualele pierderi de produse petroliere în caz de accidente/incidente de la utilajele de construcţii/mijloacele de transport rutiere a materialelor utilizate la lucrările de construcţie

**În timpul funcționării***:*

* managementul necorespunzător al substanţelor periculoase utilizate la dezinfecţia şi dezinsecţia, deratizarea spaţiilor
* eventualele pierderi de apă uzată din conductele reţelei de canalizare, de la componentele stației de epurare

***4.zgomot****:-*

**În faza de construire**

Susele potențiale de zgomot sunt:

* Circulaţia vehiculelor motorizate – discontinuu
* Traficul şi activitatea utilajelor de construcţie- în perioada programului de lucru

Zgomotul generat de sursele potențiale se manifestă intermitent, respectiv pe durata activității care îl generează.

Depăşirea nivelului de zgomot admis va fi temporară, relativ de scurtă durată si de asemenea nivel care nu va crea disconfort major pentru vecinătăţi.

**In faza de operare**

Sursele potenţiale de zgomot sunt:

* Transportul și descărcarea materiilor prime intrate în proces,- discontinuu
* Încărcarea și transportul subproduselor de origine animale rezultate din activitate,

 respectiv ale deșeurilor generate

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

Se vor utiliza amestecuri periculoase la:

* produse de curățare și de dezinfecţie
* agenţi frigorifici pentru producerea frigului în depozite /instalaţii frigorifice, sisteme de climatizare

Pentru a preveni emisiile de substanțe care diminuează stratul de ozon și de substanțe cu potențial ridicat de încălzire globală de la răcire și congelare, la noile camere de răcire/frigorifice, sisteme de climatizare se vor utiliza agenți frigorifici fără potențial de diminuare a stratului de ozon și cu potențial scăzut de încălzire globală.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Perimetrul de protecţie a abatorului de ovine la capacitatea reglementată este :

* 14 m de la limita amplasamentului și la cca.46 m de la clădirea abatorului pe direcţia S
* școala se află la cca. 92 m de la limita amplasamentului și la cca.115 m de la clădirea abatorului pe direcţia V, conform Referat de evaluare a impactului activităţilor care se vor desfăşura la obiectivul de investiţie " Extindere de unitate de prelucrare carne de vânat și abator de ovine și clădire de birouri, situat în comuna Zetea, sat Izvoare, nr. 134/D, jud. Harghita" asupra confortului şi sănătăţii populaţiei din zonă cu nr. 6369/09.12.2019.
1. **Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul localității Izvoare, folosința actuală curți construcții în intravilan conform *Certificatului de urbanism nr. 57/24.04.2019 emis de Primăria Comunei Zetea.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 1755m de limita sitului Natura 2000 ROSPA 0034-„Depresiunea și Munții Ciucului”

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului comunei Zetea, sat Izvoare*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

 b) natura impactului: *impact negativ minor* pe termen scurt la realizarea investiției

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *nu se estimează un impact negativ semnificativ,*

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul.*

 h) posibilitatea de reducere efectivă a impactului: *prin respectarea legislației în vigoare*

 **II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

 **III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Pentru proiectul propus a fost obținut Aviz de gospodărire a apelor nr. 170 din 30.08.2019 emis de Administrația Națională Apele Române”Administrația Bazinală de Apă Mureș.

**Condiţiile de realizare a proiectului:**

1. Respectarea prevederilor Avizului de gospodărire a apelor nr. 170 din 30.08.2019 emis de ABA Mureș
2. Respectarea condițiilor și recomandărilor Evaluării impactului activităților care se vor desfășura la obiectivul de investiție: „Extindere unitate de prelucrare carne de vânat și abator de ovine și clădire de birouri, situat în comuna Zetea, sat Izvoare, nr. 134/D, jud. Harghita, asupra confortului și sănătății populației din zonă”
3. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
4. .Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;
1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor, cu toate modificările și completările ulterioare;
3. Respectarea prevederilor OUG nr. 195/2005 privind protecția mediului, cu toate modificările și completările ulterioare;
4. După realizarea investiţiei veţi avea obligaţia de a solicita şi de a obţine revizuirea Autorizaţie de mediu nr. 72 din 02 mai 2011 emisă de APM Harghita pentru Elk Farm S.R.L. și transferată ulterior la BERKE-INTEGRATOR DE PRELUCRARE A CĂRNII S.R.L.. Documentaţia va fi întocmită conform prevederilor Ordinului M.M.D.D. nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit ing. TŐKE Laura